kalixlouiis/myanmar-wikipedia-corpus huggingface dataset:
နိုင်ငံတော်စီမံအုပ်ချုပ်ရေးကောင်စီခေတ် (၂၀၂၁ - လက်ရှိ) အခွန်အယူခံခုံအဖွဲ့ ဥက္ကဋ္ဌနှင့် အဖွဲ့ဝင်တစ်ဦးတို့ နုတ်ထွက်သွားပြီးနောက်၊ နိုင်ငံတော်စီမံအုပ်ချုပ်ရေးကောင်စီက ၂၀၂၁ ခုနှစ် ဖေဖော်ဝါရီလ ၂၄ ရက်စွဲပါ အမိန့်ကြော်ငြာစာအမှတ် ၁၆/၂၀၂၁ ဖြင့် အခွန်အယူခံခုံအဖွဲ့၊ ဥက္ကဋ္ဌနှင့် အဖွဲ့ဝင်တစ်ဦးတို့ကိုလည်းကောင်း၊ ၂၀၂၄ ခုနှစ် ဧပြီလ ၄ ရက်စွဲပါ အမိန့်ကြော်ငြာစာအမှတ် ၄/၂၀၂၄ ဖြင့် အခွန်အယူခံခုံအဖွဲ့ အဖွဲ့ဝင်တစ်ဦးကိုလည်းကောင်း ခန့်အပ်တာဝန်ပေးခဲ့သည်။
၂၀၂၅ ခုနှစ်၊ ဇွန်လ ၁၀ ရက်နေ့တွင် ပြည်ထောင်စုအစိုးရအဖွဲ့၊ အမိန့်ကြော်ငြာစာအမှတ် (၁၂/၂၀၂၅) အရ အခွန်အယူခံခုံအဖွဲ့ကို ဖွဲ့စည်းခဲ့သည်။
အဖွဲ့ဝင်များ ၂၀၂၅ ခုနှစ်၊ ဇွန်လ ၁၀ ရက်နေ့တွင် ပြည်ထောင်စုအစိုးရအဖွဲ့၊ အမိန့်ကြော်ငြာစာအမှတ် (၁၂/၂၀၂၅) အရ အခွန်အယူခံခုံအဖွဲ့ကို အောက်ပါအတိုင်း ပြင်ဆင်ဖွဲ့စည်းသည် - +အခွန်အယူခံခုံအဖွဲ့ဝင်များစဉ်အမည်တာဝန်ကာလ၁။
ဦးမြင့်ဦးဥက္ကဋ္ဌ၂။
ဦးကျော်ကျော်အဖွဲ့ဝင်၃။
ဦးဇေယျကြည်ညွန့်၄။
ဒေါ်ရီရီမြင့်၅။
ဦးဝင်းနိုင်၆။
ဦးဝင်းတင်၇။
ဦးကြည်၈။
ဦးမျိုးအောင် ကိုးကား ကဏ္ဍ:မြန်မာနိုင်ငံ၏ တရားစီရင်ရေး ကဏ္ဍ:မြန်မာနိုင်ငံရှိ အစိုးရအဖွဲ့အစည်းများ။
thumb|ကြက်သားခရဂဲ ခရဂဲ သည် (唐揚げ, 空揚げ သို့မဟုတ် から揚げ)ဂျပန်လူမျိုးတို့၏ အမျိုးမျိုးသောစားစရာများကို ကြော်သည့်နည်းစနစ်တစ်မျိုး ဖြစ်သည်။
အထူးသဖြင့် ကြက်သားကို ကြော်လေ့ရှိပြီး အခြားသော အသားများနှင့် ငါးများကိုလည်း ဆီများများဖြင့် ကြော်လေ့ရှိသည်။
အသား သိုမဟုတ် ငါးအသားတုံးများကို အကြော်မှုန့်၊ အာလူးကော်ရည်၊ ပြောင်းဖူးကော်ရည် စသည်တို့ဖြင့် အရသာစပ်ကာ ဆီတွင် ကြော်ခြင်း ဖြစ်သည်။
အစားအစာများကို ကြိုတင်ကာ အရသာသုတ်လိမ်းပြီး ပြင်ဆင်ထားကြသည်။
ဤကြော်သည့်နည်းစနစ်သည် တန်ပူရာပြုလုပ်သည့်နည်းနှင့် ကွာခြားသည်။
ခရဂဲကို တစ်ခုတည်းဖြစ်စေ၊ ထမင်းဖြင့်ဖြစ်စေ၊ ဖြတ်တောက်ထားသည့်ဂေါ်ဖီဖြင့်ဖြစ်စေ စားသုံးကြသည်။
အဓိကပါဝင်သည့်ပစ္စည်းသည် အကြော်မှုန့်အစား ကော်ရည်ကို အသုံးပြုထားပါက ၎င်းကို "တဆွတ်တ-အဂဲ" (竜田揚げ) ဟု ခေါ်သည်။
သမိုင်းကြောင်း thumb|ကြက်သားခရဂဲ "ခရဂဲ" ကြော်နည်းကို ပထမဆုံးသောဖော်ပြမှုများသည် ၁၇ ရာစုအဆုံးပိုင်း ဂန်းရိုခုခေတ်တွင် စတင်ခဲ့သည်။
空揚 ဟူသည့်စကားလုံးကို သုံးစွဲခဲ့ကြသည်။
၁၉၃၀ ခုနှစ်များတွင် ခရဂဲသည် တရုတ်ဆိုင်စတိုင်စားသောက်ဆိုင်များတွင် အထူးထင်ရှားခဲ့ပြီး စကားလုံးအနေဖြင့် 唐揚 ကို သုံးစွဲခဲ့သည်။
ဤတွင် 唐 ဟူသည်မှာ Tang မင်းဆက်ဟူသည့် အဓိပ္ပါယ်ရှိသည်။
၎င်းစကားလုံးအသုံးပြုမှုနှင့်ပတ်သက်ပြီး ထုတ်ဝေသူများ၊ သတင်းစာများတွင် သဘောထားတူညီမှုမရရှိဘဲ အချို့သောသူများသည် အသံထွက်အတိုင်း からあげ ဟု ရေးခဲ့ကြသည်။
ခရဂဲသည် ပုံမှန်အားဖြင့် ကြက်သားကြော်ကို ရည်ညွှန်းသည့်စကားလုံးအဖြစ် သုံးနှုန်းခဲ့ကြသည်။
ဒုတိယကမ္ဘာစစ်နောက်ပိုင်းတွင် အိမ်တွင် ခရဂဲများကြော်လာကြပြီး လူများအကြားတွင် ထင်ရှားလာခဲ့သည်။
စစ်ပြီးနောက် အိုးအိတစီရင်စုနှင့် အနီးအနားရှိ အုဆနှင့် နခဆွတ်မြို့များတွင် ခရဂဲသည် ထင်ရှားလာကာ စားသုံးမှုတိုးတက်လာခဲ့သည်။
နခဆွတ်မြို့တွင် နှစ်စဉ် ခရဂဲပွဲတော်ကို ကျင်းပကာ မတူညီသည့် ခရဂဲဟင်းလျာများကို စားသောက်နိုင်ရန် ဆိုင်ပေါင်း ၆၀ ကျော်က ပါဝင်ရောင်းချကြသည်။
ဂျပန်နိုင်ငံတစ်ဝန်းတွင် "နခဆွတ်ခရဂဲ" ကို ကြော်ငြာထားသည့် ဆိုင်များကို တွေ့ရှိနိုင်သည်။
"Karaage Festival" Retrieved June 5 2024"【大分名物】中津からあげ7選！からあげの聖地で外せない名店はココ！" Retrieved June 5 2024"【東京都内】こだわりのから揚げ専門店7選！大分・中津のご当地からあげも♪" Retrieved June 5 2024 ဂျပန်နိုင်ငံရှိ Lawson, FamilyMart, 7-Eleven ကဲ့သို့သော ၂၄ နာရီစတိုးဆိုင်များတွင် ကြက်သားခရဂဲကို အမြန်အသင့်စားနိုင်သည့်အစားအစာတစ်ခုအဖြစ် ရောင်းချကြသည်။
ဒေသအလိုက် ခရဂဲများ မီဒီယာများတွင် ဖော်ပြမှု ရုပ်ပုံများ ပြင်ပလင့်များ Japan Karaage Association Karaage JP Photos and further info about karaage Chicken Karaage recipe video (in English) ကိုးကား ကဏ္ဍ:ဂျပန် အစားအစာ။
right|တိုကျိုတက္ကသိုလ်ရေကြောင်းသိပ္ပံနှင့် နည်းပညာတက္ကသိုလ်၊ ရှိနဂဝနယ်မြေတွင် EJU စာမေးပွဲကျင်းပနေပုံ ည(၂၀၁၉ ခုနှစ်) ဂျပန်တက္ကသိုလ်ဝင်ခွင့်စာမေးပွဲ (日本留学試験, Nihon Ryūgaku Shiken; "Japan Foreign Study Test") ဆိုသည်မှာ နိုင်ငံတကာကျောင်းသားများအတွက် ကျင်းပပေးသည့် စာမေးပွဲတစ်ခု ဖြစ်သည်။
ဂျပန်နိုင်ငံရှိ တက္ကသိုလ်များသို့ တက်ရောက်ပညာသင်ကြားချင်သူများအတွက် ကျင်းပပေးသည့် စာမေးပွဲဖြစ်သည်။
ပုံမှန်အားဖြင့် "အီးဂျေယူ" Examination for Japanese University Admission (EJU) ဟူသည့် အခေါ်အဝေါ်ဖြင့် ရည်ညွှန်းကြသည်။
ဂျပန်နိုင်ငံ၏ တက္ကသိုလ်များသို့ ဝင်ရောက်ချင်သူများသည် ဤစာမေးပွဲကို ဖြေဆိုပြီး သတ်မှတ်ရမှတ်ကို ပြည့်မီရန် လိုအပ်မည် ဖြစ်သည်။
သမိုင်းကြောင်း ၂၀၀၂ ခုနှစ်တွင် ဂျပန်ဘာသာစကားအရည်အချင်းစစ်စာမေးပွဲ (JLPT) နှင့် နိုင်ငံတကာကျောင်းသားများအတွက် အထွေထွေစာမေးပွဲ (General Examination for Foreign Students) တို့ကို ဆက်ခံကာ EJU စာမေးပွဲ ဖြစ်ပေါ်လာသည်။
ဤစာမေးပွဲသည် ဂျပန်နိုင်ငံတွင် ပညာသင်ကြားချင်သူ နိုင်ငံခြားကျောင်းသားများအတွက် အခြေခံဝင်ခွင့်စစ်စာမေးပွဲတစ်ခု ဖြစ်လာခဲ့သည်။
အကြောင်းအရာ စာမေးပွဲတွင် ဘာသာစကားကျွမ်းကျင်မှုနှင့်အတူ အခြားသောဘာသာများကိုလည်း စစ်ဆေးသည်။
တက္ကသိုလ်နှင့် ကောလိပ်များအပေါ်မူတည်ကာ ဖြေဆိုရန်လိုအပ်သည့် ဘာသာရပ်များသည် ကွဲပြားမှုရှိသည်။
၂၀၀၅ ခုနှစ်တွင် ဂျပန်ဘာသာစကား၊ သိပ္ပံဘာသာရပ်များ (ရူပဗေဒ၊ ဓာတုဗေဒနှင့် ဇီဝဗေဒ)၊ ဂျပန်နှင့် ကမ္ဘာ့ရေးရာ (ဘက်စုံဗဟုသုတစွမ်းရည်) နှင့် သင်္ချာဘာသာရပ်တို့ ဖြစ်ကြသည် ကျင်းပဖြေဆိုခြင်း စာမေးပွဲကို ဂျပန်ကျောင်းသားဆိုင်ရာဝန်ဆောင်မှုအဖွဲ့ Japan Student Services Organization (JASSO) က ကြီးမှူးကျင်းပသည်။
ဤအဖွဲ့သည် ဂျပန်နိုင်ငံ၏ ပညာရေး၊ ယဉ်ကျေးမှု၊ အားကစား၊ သိပ္ပံနှင့် နည်းပညာဌာန (MEXT) ၏ အောက်တွင် ဖွဲ့စည်းထားသည့် လွတ်လပ်သည့်အဖွဲ့တစ်ခု ဖြစ်သည်။
ကျင်းပသည့်နေရာများသည် ဂျပန်တစ်နိုင်ငံလုံးတွင် နေရာခွဲ ကျင်းပကြသည်။
တရုတ်နှင့် မကာအိုမှလွဲ၍ အခြားသော အာဆီယံနိုင်ငံများတွင်လည်း စာမေးပွဲဖြေဆိုနိုင်ကြသည်။
ဥရောပ၊ အာဖရိက၊ မြောက်အမေရိက၊ တောင်အမေရိကတို့တွင် ဖြေဆိုနိုင်ခြင်း မရှိပေ။
ထို့ကြောင့် ထိုဒေသများမှ ဂျပန်တက္ကသိုလ်များတွင် ပညာသင်ကြားခွင့်လျှောက်ထားသူများသ်ည ဂျပန်သို့အလည်အပတ်လာရောက်ကြရင်း စာမေးပွဲဖြေဆိုလေ့ရှိကြသည်။
ပြင်ပလင့်များ English-language EJU site of the Japan Student Services Organization (JASSO) ကိုးကား ကဏ္ဍ:ဂျပန်နိုင်ငံ၏ ပညာရေး။
ရှမ်းနှင့် တိုင်းရင်းသားများ ဒီမိုကရက်တစ်ပါတီ (ကျားဖြူပါတီ) (အင်္ဂလိပ်: Shan & Nationalities Democratic Party (White Tiger Party)) သည် ပြည်ထောင်စုအဆင့် ဝင်ပြိုင်သည့် နိုင်ငံရေးပါတီတစ်ခုဖြစ်သည်။
ယခင် ရှမ်းတိုင်းရင်းသားများ ဒီမိုကရက်တစ်ပါတီ အမည်ဖြင့် မှတ်ပုံတင်ခဲ့သော ပါတီဖြစ်ပြီး ၂၀၂၃ ခုနှစ်တွင် လက်ရှိအမည်သို့ ပြောင်းလဲခဲ့ခြင်း ဖြစ်သည်။
ခေါင်းဆောင်များ ကျားဖြူပါတီ၏ ဥက္ကဋ္ဌသည် စိုင်းအိုက်ပေါင်း ဖြစ်သည်။
သမိုင်းကြောင်း ရှမ်းတိုင်းရင်းသားများ ဒီမိုကရက်တစ်ပါတီကို ၂၀၁၀ ပြည့်နှစ်တွင် စတင်တည်ထောင်ခဲ့ပြီး၊ ၂၀၁၀ အထွေထွေရွေးကောက်ပွဲတွင် ဝင်ရောက်ယှဉ်ပြိုင်ခဲ့သည်။
ပါတီ၏ မူလရည်ရွယ်ချက်မှာ ရှမ်းပြည်နယ်နှင့် ရှမ်းတိုင်းရင်းသားတို့၏ အရေးကို အဓိကထား ကိုယ်စားပြုရန်ဖြစ်သည်။
အမည်ပြောင်းလဲခြင်းနှင့် ရည်ရွယ်ချက် ၂၀၂၃ ခုနှစ်၊ ဇွန်လ ၂၃ ရက်နေ့တွင် ပါတီအမည်ကို "ရှမ်းနှင့် တိုင်းရင်းသားများ ဒီမိုကရက်တစ်ပါတီ" ဟု ပြောင်းလဲကာ ပြည်ထောင်စုရွေးကောက်ပွဲကော်မရှင်၏ ကြေညာချက်အမှတ် (၃၃/၂၀၂၃) ဖြင့် မှတ်ပုံတင်ခွင့်ပြုခဲ့သည်။
ပါတီ၏ မှတ်ပုံတင်အမှတ်မှာ (၂၈) ဖြစ်သည်။
ပါတီဥက္ကဋ္ဌ ဦးစိုင်းအိုက်ပေါင်း ၏ ပြောကြားချက်အရ ပါတီသည် ပြည်ထောင်စုအဆင့် ရွေးကောက်ပွဲများတွင် ပါဝင်ယှဉ်ပြိုင်မည်ဖြစ်ရာ ရှမ်းတိုင်းရင်းသားများအပြင် မြန်မာနိုင်ငံရှိ အခြားသော တိုင်းရင်းသားလူမျိုးများ၏ အကျိုးစီးပွားကိုပါ ကိုယ်စားပြုနိုင်ရန် ရည်ရွယ်၍ အမည်ပြောင်းလဲခဲ့ခြင်း ဖြစ်သည်။
ဤအမည်ပြောင်းလဲခြင်းသည် ပါတီ၏ နိုင်ငံရေးရှုထောင့်ကို ပိုမိုကျယ်ပြန့်လာစေရန် ရည်မှန်းခြင်းဖြစ်ကြောင်း ၎င်းက ဆိုသည်။
ပါတီရုံးချုပ်ကို ရန်ကုန်တိုင်းဒေသကြီး၊ အလုံမြို့နယ်၊ ကမ်းနားလမ်း၊ MMM ကွန်ဒို၊ အမှတ် ၄၃-၄၄ (8-A) တွင် ဖွင့်လှစ်ထားရှိသည်။
ဖြစ်ရပ်များ ရှမ်းနှင့် တိုင်းရင်းသားများ ဒီမိုကရက်တစ်ပါတီ (ကျားဖြူပါတီ) SNDP သည် သျှမ်းပြည်နယ်အပြင် ရန်ကုန်တိုင်း၊ မန္တလေးတိုင်း၊ ဧရာဝတီတိုင်း၊ ပဲခူးတိုင်း၊ တနင်္သာရီတိုင်း၊ နေပြည်တော်နှင့် မွန်ပြည်နယ်တို့တွင် ရွေးကောက်ပွဲဝင်ရောက်ယှဉ်ပြိုင်သွားမည်ဖြစ်ပြီး ပါတီရုံးပေါင်း ၁၂၀ ကျော် ဖွင့်လှစ်နိုင်ခဲ့ပြီ။
ရွေးကောက်ပွဲ ရလဒ်များ အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅စိုင်းအိုက်ပေါင်း ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅စိုင်းအိုက်ပေါင်း ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅စိုင်းအိုက်ပေါင်း တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅စိုင်းအိုက်ပေါင်း ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
နာဂအမျိုးသားပါတီ (အင်္ဂလိပ်: Naga National Party၊ အတိုကောက် NNP) သည် ၂၀၁၉ ခုနှစ်တွင် စတင်တည်ထောင်သော နိုင်ငံရေးပါတီ တစ်ခုဖြစ်သည်။
ပါတီ၏ ဥက္ကဋ္ဌသည် ဦးရူမောင် ဖြစ်သည်။
သမိုင်းကြောင်း နာဂလူမျိုးများဖြင့်ဖွဲ့စည်းခဲ့သည့် ပထမဆုံးပါတီဖြစ်ပြီး နာဂလူမျိုးများ၏ စီးပွားရေး၊ လူမှုရေး၊ ကျန်းမာရေးနှင့် ဒေသဖွံ့ဖြိုးများအပြင် ငြိမ်းချမ်းရေးနှင့် တိုင်းပြည်အား ပင်လုံကဝတ်အတိုင်း ဖော်ဆော်သည့် လုပ်ငန်းများတွင် ပါဝင်ဆောင်ရွက်နိုင်ရန် ရည်ရွယ်သည်။
နာဂအမျိုးသားပါတီကို ၂၀၁၉ ခုနှစ်၊ စက်တင်ဘာလ ၂၅ ရက်နေ့ မှစ၍ မှတ်ပုံတင်ခွင့်ပြုခဲ့ပြီး မှတ်ပုံတင်အမှတ်သည် (၁၂၀) ဖြစ်သည်။
အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ မေလ ၃၀ ရက်နေ့တွင် မှတ်ပုံတင်အမှတ် (၂၀) ဖြင့် ခွင့်ပြုခဲ့သည်။
ရွေးကောက်ပွဲ ဝင်ပြိုင်မှု ၂၀၂၀ ရွေးကောက်ပွဲ နာဂအမျိုးသားပါတီသည် ပါတီဝင်အင်အား ၂,၀၀၀ ကျော်ရှိပြီး ၂၀၂၀ အထွေထွေရွေးကောက်ပွဲတွင် နာဂ ကိုယ်ပိုင်အုပ်ချုပ်ခွင့်ရဒေသတွင် မဲဆန္ဒနယ် ၁ဝ နေရာ၊ ကချင်ပြည်နယ် တနိုင်း၊ ရှင်ဗွေယန်နှင့် စစ်ကိုင်းတိုင်းဒေသကြီး ခန္တီး၊ ဟုမ္မလင်း စသည့်ဒေသများတွင် ငါးနေရာ စုစုပေါင်းမဲဆန္ဒနယ်တွင် ကိုယ်စားလှယ်လောင်း ၁၅ ဦးဖြင့် ဝင်ရောက်ယှဉ်ပြိုင်ခဲ့သော်လည်း အနိုင်ရရှိခဲ့ခြင်း မရှိပေ။
၂၀၂၅ ရွေးကောက်ပွဲ ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
အမျိုးသားနိုင်ငံရေးမဟာမိတ်များအဖွဲ့ချုပ်ပါတီ (အင်္ဂလိပ်: National Political Alliance League Party) သည် ၂၀၁၀ ရွေးကောက်ပွဲတွင် စတင်တည်ထောင်ခဲ့သော ပြည်ထောင်စုအဆင့်ဝင်ပြိုင်သော နိုင်ငံရေးပါတီ တစ်ခု ဖြစ်သည်။
ပါတီ၏ ဥက္ကဋ္ဌမှာ ဦးသိမ်းကြည် ဖြစ်ပြီး ပါတီအထွေထွေအတွင်းရေးမှူး ဦးကျော်သူအောင် ဖြစ်သည်။
သမိုင်းကြောင်း ၂၀၂၀ ပြည့်နှစ် ပါတီစုံအထွေထွေရွေးကောက်ပွဲ၏ ဆန္ဒမဲရလဒ်စာရင်းများနှင့် ပတ်သက်၍ တရားမဲ့ပြုလုပ်ခြင်းများ၊ ပြည်ပထောက်ပံ့ငွေကိစ္စများ စစ်ဆေးပေါ်ပေါက်ပါက ဥပဒေနှင့်အညီ ဆောင်ရွက်ပေးရန် နိုင်ငံရေးပါတီ ၁၆ ပါတီက ၂၀၂၀ ပြည့်နှစ်၊ နိုဝင်ဘာလ ၁၁ ရက်နေ့တွင် ပူးတွဲသဘောထားကြေညာချက် ထုတ်ပြန်ခဲ့သည်။
လက်မှတ်ရေးထိုးထုတ်ပြန်ခဲ့သည့် ပါတီများမှာ အမျိုးသားဒီမိုကရေစီပါတီသစ်၊ အမျိုးသားတိုးတက်ရေးပါတီ၊ ခေတ်သစ်ပြည်သူ့ပါတီ၊ ရခိုင်ပြည်နယ်အမျိုးသားအင်အားစုပါတီ၊ ခေတ်သစ်ပြည်ထောင်စုပါတီ၊ မြန်မာနိုင်ငံ တောင်သူလယ်သမားဖွံ့ဖြိုးတိုးတက်ရေးပါတီ၊ ပြည်သူ့အလုပ်သမားပါတီ၊ ပြည်သူ့အင်အားပါတီ၊ အခြေခံလူတန်းစားဘဝမြင့်မားရေးပါတီ၊ ဒီမိုကရေစီနှင့်ငြိမ်းချမ်းရေးပါတီ၊ ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ၊ ဒီမိုကရက်တစ်ပါတီ(မြန်မာ)၊ မြိုတိုင်းရင်းသားဖွံ့ဖြိုးရေးပါတီ၊ အမျိုးသားနိုင်ငံရေးမဟာမိတ်များအဖွဲ့ချုပ်ပါတီ၊ အမျိုးသားဒီမိုကရေစီအင်အားစုပါတီနှင့် ပြည်သူ့အကျိုးပြုကျောင်းသားများပါတီတို့ ဖြစ်သည်။
ပါတီမှတ်ပုံတင်ခြင်း ၂၀၁၀ အမျိုးသားနိုင်ငံရေး မဟာမိတ်များအဖွဲ့ချုပ်သည် ၂၀၁၀ ပြည့်နှစ်၊ မေလ ၂၇ ရက်နေ့တွင် ပါတီမှတ်ပုံတင်အမှတ် (၁၉) ဖြင့် နိုင်ငံရေးပါတီအဖြစ် မှတ်ပုံတင်ခွင့်ပြုခြင်း ခံခဲ့ရသည်။
ပါတီသည် နိုင်ငံတစ်ဝန်း မဲဆန္ဒနယ်များတွင် ပါဝင်ယှဉ်ပြိုင်သည်။
၂၀၂၃ အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ ဇွန်လ ၉ ရက်နေ့တွင် မှတ်ပုံတင်အမှတ် (၂၄) ဖြင့် ခွင့်ပြုခဲ့သည်။
ပါတီရုံးချုပ်သည် ရန်ကုန်တိုင်းဒေသကြီး၊ တောင်ဥက္ကလာပမြို့နယ်၊ (၄)ရပ်ကွက်၊ ပညာလမ်း၊ အမှတ် (၁၀၁၀/ခ) တွင် ဖွင့်လှစ်ထားသည်။
ရွေးကောက်ပွဲ ဝင်ပြိုင်မှုများ ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
ဖက်ဒရယ်ဒီမိုကရက်တစ်ပါတီ (အင်္ဂလိပ်: Federal Democratic Party) သည် ယခင် ဒီမိုကရက်တစ်ပါတီ (မြန်မာ) ကို အမည်ပြောင်းလဲ၍ ၂၀၂၃ ခုနှစ်တွင် စတင်တည်ထောင်၊ မှတ်ပုံတင်ထားသော ပါတီတစ်ခု ဖြစ်သည်။
ပါတီ၏ ဥက္ကဋ္ဌသည် ဒေါ်ချိုချိုကျော်ငြိမ်း ဖြစ်သည်။
ပါတီမှတ်ပုံတင်ခြင်း ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ ဇွန်လ ၉ ရက်နေ့တွင် မှတ်ပုံတင်အမှတ် (၂၅) ဖြင့် ခွင့်ပြုခဲ့သည်။
ပဲခူးတိုင်းဒေသကြီး၊ ကြို့ပင်ကောက်မြို့နယ်၊ ရွာမမြောက်ရပ်ကွက်၊ ပဒေသရာဇာလမ်း၊ အမှတ် (၇၃၁)တွင် ပါတီ ရုံးချုပ် ဖွင့်လှစ်ထားသည်။
ဖက်ဒရယ်ဒီမိုကရက်တစ်ပါတီ၏ မူဝါဒ သဘောထား ဖက်ဒရယ် ဒီမိုကရက်တစ်ပါတီသည် မြန်မာပြည်ထောင်စုသူ ပြည်ထောင်စုသား များအား ဒီမိုကရေစီ အခွင့်အရေး အပြည့်အဝ ခံစားရရှိနိုင်ရန်နှင့် ဒီမိုကရေစီ ထွန်းကား သော ဖက်ဒရယ်ပြည်ထောင်စုကြီး ပေါ်ပေါက်ရေးအတွက် ဆောင်ရွက်ပေးမည်။
ပြည်ထောင်စုမြန်မာနိုင်ငံတော်ကြီးတွင် (၁၉၆၂) ခုနှစ်မှစ၍ (၂၀၀၉) ခုနှစ်အထိ ဒီမိုကရေစီ အုပ်ချုပ်ရေးစနစ် ကွယ်ပျောက်ခဲ့ရပါသည်။
ဒီမိုကရေစီဟု ဆိုခြင်း၌ နိုင်ငံတွင် အချုပ်အခြာ အာဏာသည် ပြည်သူလူထု၌တည်၍ အာဏာဟူသမျှ လူထုထံမှ ဆင်းသက်ရသောစနစ်ကို ဆိုလိုပါသည်။
ပြည်သူလူထုသည် ဒီမိုကရေစီနှင့် ကင်းကွာရသည့်အတွက် လူ့အခွင့်အရေးများ ဆုံးရှုံးရသည်။
လွတ်လပ်မှု ကင်းမဲ့သော စိတ်၏ဆင်းရဲခြင်းဒုက္ခ၊ ခေတ်မမီ ရုပ်ဝတ္တု မပြည့်စုံသော ကိုယ်၏ဆင်းရဲခြင်းဒုက္ခ ကြုံတွေ့ရပါသည်။
ပြည်သူတို့သည် မိမိတို့ ဒုက္ခအပေါင်းမှ လွတ်မြောက်ရေးအတွက် ဒီမိုကရေစီကို တမ်းတမ်းတတ မျှော်လင့်နေကြသည်။
ထိုအခြေအနေကို အသုံးချ၍ အမြတ်ထုတ် လိုသော အဓမ္မဝါဒီတို့က ဒီမိုကရေစီဆိုသည့် စကားလုံး၌ အမြီးတပ်ပေးကာ ပြည်သူတို့ကို လှည့်စားကြပါသည်။
လမ်းညွှန်ဒီမိုကရေစီ၊ ဒီမိုကရေစီသစ် အစရှိသည့် အမည်များဖြင့် ပြည်သူတို့ကို နဖားကြိုးထိုး၍ လိုရာသို့ ဆွဲခေါ်တတ်ကြပါသည်။
ဖက်ဒရယ်ဒီမိုကရက်တစ်ပါတီက ယုံကြည်သော ဒီမိုကရေစီစနစ်တွင် လွတ်လပ် ခြင်း၊ တရားမျှတခြင်း၊ ညီမျှခြင်းတည်းဟူသော လောကပါလတရားများ ထွန်းကား ကျင့်သုံးနိုင်ရေး၊ နိုင်ငံရေး လွတ်လပ်မှု၊ စီးပွားရေး လွတ်လပ်မှု၊ တရားစီရင်ရေးတွင် လွတ်လပ်မှု၊ လွတ်လပ်စွာ တွေးတောကြံဆနိုင်မှု၊ လွတ်လပ်စွာ ဟောပြောစည်းရုံးနိုင်မှု စသည့် လွတ်လပ်မှု အခြေခံ အခွင့်အရေးများကို ပြည်သူတို့ အပြည့်အဝ ခံစားနိုင်ကြရန် ဖြစ်သည်။
ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ ကဏ္ဍ:၂၀၂၃ ခုနှစ်တွင် မြန်မာနိုင်ငံ၌ တည်ထောင်ဖွဲ့စည်းမှုများ။
right|300px|thumb|Cryptomeria ဝတ်ဆံနှင့် ပန်းဝတ်မှုန် ခဖွန်းရှော (花粉症, kafunshō; "pollen illness") ဆိုသည်မှာ ဂျပန်နိုင်ငံတွင် ပန်းဝတ်မှုန်များကြောင့်ဖြစ်ပွာသည့် အဖျားရောဂါဖြစ်သည်။
အထူးသဖြင့် ဆုဂိဟုခေါ်သည့် သစ်ပင်မှထွက်သည့် ပန်းဝတ်မှုန်များကြောင့် ဖြစ်သည်ကများသည်။
ဂျပနနိုင်ငံ၏ သဘာဝပတ်ဝန်းကျင်ဌာန၏ ထုတ်ပြန်ချက်အရ ၂၀၁၉ ခုနှစ်တွင် ပန်းဝတ်မှုန်ကြောင့်ဖြစ်ပွားသည့် ဖျားနာမှုသည် ၃၈.၈ ရာခိုင်နှုန်းနှင့် အချို့ဖျားနာမှုပုံစံများကြောင့် ဖျားနာမှုသည် ၄၂.၅ ရာခိုင်နှုန်း ရှိခဲ့သည်။
ဖြစ်ပွားမှု ဓာတ်မတည့်မှုကြောင့်ဖြစ်ပွားမှုသည် ၁၉၆၀ ခုနှစ်အစောပိုင်းကာလမတိုင်မီအထိ ပုံမှန်ဖြစ်လေ့ရှိသည့် အဖျားရောဂါတစ်ခု မဟုတ်ခဲ့ပေ။
ဒုတိယကမ္ဘာစစ်ပြီးဆုံးပြီးနောက်တွင် သစ်တော်များကို ပုံမှန်အတိုင်းထိန်းသိမ်းရန် ပေါ်လစီများ ချမှတ်ခဲ့သည်။
ထို့အတွက်ကြောင့် ဂျပန်နိုင်ငံရှိ တောတောင်များတွင် ထင်းရှူးပင်များသည် များပြားလာခဲ့သည်။
ထိုထင်ရှူးပင်များသည် ကြီးရင့်သည့်အရွယ်ရောက်သည့်အခါတွင် များစွာသော ပန်းဝတ်မှုန်များစွာကို ထုတ်လွှတ်ကြသည်။
နှစ်သက်တမ်း ၃၀ နှင့်အထက် အပင်များ၏ ပန်းဝတ်မှုထုတ်လွှတ်မှုသည် ပမာဏအများဆုံး ဖြစ်သည်။
၁၉၇၀ နှင့် ၁၉၈၀ ခုနှစ်များတွင် ဂျပန်နိုင်ငံ၏ စီးပွားရေးသည် တိုးတက်လာခဲ့ပြီး ပြည်ပမှတင်သွင်းသည့် ဈေးပေါသည့်ဆောက်လုပ်ရေးပစ္စည်းများကြောင့် ပြည်တွင်းရှိ ထင်းရှူးမှထုတ်လုပ်သည့်ပစ္စည်းများ အသုံးပြုမှုသည် လျော့ကျလာခဲ့သည်။
ထို့ကြောင့် သစ်တောများသည် ထူထပ်သိပ်သည်းလာခဲ့ပြီး သက်တမ်းရင့်သစ်ပင်များလည်း တိုးပွားလာကာ ပန်းဝတ်မှုထုတ်လုပ်မှုလည်း မြင့်မားလာသဖြင့် ပန်းဝတ်မှုကြောင့် ဓာတ်မတည့်သဖြင့် ဖြစ်ပွားသည့် အဖျားရောဂါလည်း ဖြစ်ပွားလာခဲ့သည်။
Yahoo Japan hay fever column 5302 detailing history of postwar cryptomeria forests ပန်းဝတ်မှုန်ရာသီ အခြားသော လေတိုက်နှုန်းနှင့် မြေပြင်အခြေအနေများအပေါ်တွင်လည်း အနည်းငယ်မူတည်ကာ ပန်းဝတ်မှုန်းများ ထုတ်လွှတ်မှုသည် နေ့စဉ်ပျမ်းမျှအပူချိန်သည် ၁၀ ဒီဂရီရောက်ရှိသည့်အခါတွင် စတင်သည်။
ချယ်ရီပန်းပွင့်သည့်ရာသီကဲ့သို့ပင် ဂျပန်တွင်လည်း ပန်းဝတ်မှုများသည် တောင်ဘက်မှ မြောက်ဘက်သို့ ဂျပန်နိုင်ငံတစ်လျှောက် ပျံ့နှံ့သည်။
နိမ့်ရာအရပ်မှ မြင့်ရာအရပ်သို့ နွေဦးရာသီတွင် ပျံ့နှံ့လျက်ရှိသည်။
နိုင်ငံ၏ အနောက်ပိုင်းနှင့် အရှေ့ပိုင်းရှိဒေသများ (တိုကျိုနျ်င့ ခန်းတိုးဒေသအပါအဝင်) တွင် ပန်းဝတ်မှုန်ဓာတ်မတည့်မှုကြောင့်ဖြစ်သည့် အဖျားရောဂါသည် ဇန်နဝါရီလမှ ဖေဖော်ဝါရီလအလယ်တွင် ဖြစ်ပွားလေ့ရှိသည်။
ထိုဒေသများတွင် ပန်းဝတ်မှုန်ထုတ်လွှတ်မှုသည် မတ်လ ဒုတိယလဝက်မှ ဧပြီလ ပထမလဝက်အထိ အမြင့်ဆုံးအဆင့်သို့ ရောက်ရှိသည်။
ထိုကာလပြီးနောက် ၆ ပတ်မှ ၈ ပတ်အကြာတွင် ပန်းဝတ်မှုန်ထုတ်လွှတ်မှုသည် ကျဆင်းသွားသည်။
မီဒီယာအချက်အလက်များ ဂျပန်နိုင်ငံ၏ သတင်းမီဒီယာများတွင်လည်း ပန်းဝတ်မှုန်များပျံ့လွင့်သည့်ရာသီတွင် ကြိုတင်ခန့်မှန်းမှုများကို ထုတ်ပြန်ကြေညာလေ့ရှိသည်။
ဂျပန်နိုင်ငံရာသီဥတုအဖွဲ့ (JWA) နှင့် ဂျပန်နိုင်ငံမိုးလေဝသတင်းဌာနတို့သည် နိုင်ငံတစ်ဝန်းရှိ ပန်းဝတ်မှုန်ပျံ့လွင့်သည့်နှုန်းကို အသေးစိတ်အချက်အလက်များဖြင့် ဖော်ပြလေ့ရှိသည်။
ထို့အပြင် ဤရာသီတွင် နာရီအလိုက် သို့မဟုတ် ရက်အလိုက် အချက်အလက်များကိုလည်း ထုတ်ပြန်လေ့ရှိသည်။
ထို့အပြင် JWA သည် လာမည့်နှစ်အတွက် ကြိုတင်ခန့်မှန်းချက်များကိုလည်း ထုတ်ပြန်သည်။
ပန်းဝတ်မှုန်များ ပျံ့လွင့်မှု အနိမ့်အမြင့်သည် အထူးသဖြင့် ပြီးခဲ့သည့် နွေ၇ဦသီကာလရာသီဥတုအပေါ်တွင် မူတည်သည်။
နွေရာသီကာလသည် အပူချိန်မြင့်မားပြီး ကာလကြာရှည်ပါက လာမည့်နွေဦးရာသီတွင် ပန်းဝတ်မှုန်ထုတ်လွှတ်မှုသည် မြင့်မားသည်။
ထို့အပြင် JWA သည် ကာလရှည် ထုတ်ပြန်ခန့်မှန်းချက်များကိုလည်း ပြလုပ်လေ့ရှိပြီး ပြီးခဲ့သည့် ၁၀ နှစ်တာကာလနှင့် နှိုင်းယှဉ်ကာ လာမည့်နှစ်အတွက် ခန့်မှန်းချက်များကို ပြုလုပ်လေ့ရှိသည်။
စီးပွားရေးဆိုင်ရာ ပန်းဝတ်မှုများ ပျံ့လွင့်သည့်ရာသီတွင် လူအများဖျားနာခြင်းမှ ကာကွယ်ရန် ဂျပန်နိုင်ငံတစ်ဝန်းတွင် အမျိုးမျိုးသော ဝန်ဆောင်မှုများ၊ အသုံးအဆောင်ပစ္စည်းများကို ထုတ်လုပ်ကာ ရောင်းချကြသည်။
ပန်းဝတ်မှုများ ကာကွယ်ပေးသည့် မျက်နှာပြင်ချောမွေ့သည့် ကုတ်အင်္ကျီများ၊ နှာခေါင်းစွပ်များ၊ မျက်မှန်များ၊ ဆေးဝါးကုသမှုများ၊ အဲယားကွန်းသုံး ပန်းဝတ်မှုန်စစ်ထုတ်ကိရိယာများနှင့် ပြတင်းပေါက်များကဲ့သို့သောအိမ်အသုံးအဆောင်ပစ္စည်းများ စသည်တို့ကို ရောင်းချကြသည်။
ထို့အပြင် ပန်းဝတ်မှုန်ထုတ်လွှတ်မှု နည်းပါးသည့် အိုကီနာဝါနှင့် ဟော့ကိုင်းဒိုးကဲ့သို့ေသာ နေရာများသို့ ပန်းဝတ်မှုန်ကြောင့်ဖြစ်ပွားသည့် ဖျားနာမှုကို ရှောင်ရှားနိုင်မည့် ခရီးထွက်ခြင်းမျိုးကဲ့သို့ေသာ ခရီးသွားလာရေး ဝန်ဆောင်မှုများလည်း ရှိသည်။
ထို့အပြင် အချို့သော ဂျပန်လူမျိုးများသည် လေဆာဖြင့်ကုသသည့် ကုထုံးဖြင့် ပန်းဝတ်မှုန်ကြောင့် ထိခိုက်လွယ်သည့် နှာခေါင်းကဲ့သို့သော အစိတ်အပိုင်းများကို ကုသမှုများ ပြုလုပ်ကြသည်။
အစိုးရ၏ တုံ့ပြန်မှုများ ပြင်ပလင့်များ Weathernews Japan Pollen Channel JWA pollen channel on tenki.jp ကိုးကား။
thumb|မဲခေါင်မြစ်ထဲသို့ စီးဝင်သည့် ၎င်း၏မြစ်လက်တက်တစ်ခုဖြစ်သော လာအိုနိုင်ငံရှိ နမ်ခမ်းမြစ်။
မြစ်လက်တက်"tributary". PhysicalGeography.net, Michael Pidwirny & Scott Jones, 2009. Viewed 17 September 2012."affluent". The American Heritage Dictionary of the English Language, Fourth Edition. Houghton Mifflin Company, 2004. Viewed 30 September 2008.ဆိုသည်မှာ ၎င်းထက်ပိုကြီးသော မြစ် သို့မဟုတ် ရေကန် ထဲသို့ စီးဝင်နေသော မြစ် (သို့) ချောင်းတစ်ခုဖြစ်သည်။
ချောင်းတစ်ခုထဲသို့ စီးဝင်သော ချောင်းတစ်ခုကိုမူ ချောင်းလက်တက် ဟု ခေါ်သည်။
မြစ်လက်တက်များသည် ပင်လယ် သို့မဟုတ် သမုဒ္ဒရာထဲသို့ တိုက်ရိုက်စီးဝင်လေ့ မရှိပေ။
မြစ်လက်တက်များနှင့် ၎င်းမြစ်လက်တက်များ စီးဝင်သွားသော မြစ်ကြီးများသည် ပတ်ဝန်းကျင် ရေဝေကြောများ၏ မျက်နှာပြင်ရေစီးကြောင်းနှင့် မြေအောက်ရေစီးကြောင်းတို့မှတဆင့် သမုဒ္ဒရာ၊ အခြားမြစ်တစ်ခု သို့မဟုတ် ရေဝေကြောအဆုံးတစ်ခုထဲသို့ ဦးတည်စီးဆင်းသွားသည်။
ရုရှားနိုင်ငံရှိ အော့ဘ်မြစ် (Ob) ၏ အဓိကမြစ်လက်တက်တစ်ခုဖြစ်သော အီရာတစ်ရှ်မြစ် (Irtysh) သည် ကမ္ဘာပေါ်တွင် အရှည်ဆုံးမြစ်လက်တက်ဖြစ်ပြီး ရှည်လျားသည်။
တောင်အမေရိကတိုက်ရှိ ရီယိုမာဒေရာ (Madeira )မြစ်သည် ကမ္ဘာပေါ်တွင် ရေထုပမာဏအားဖြင့် အကြီးဆုံးမြစ်လက်တက်ဖြစ်ပြီး ရေထုစီးဆင်းနှုန်း ရှိသည်။
မြစ်လက်တက်၏ ဆန့်ကျင်ဘက် အသုံးအနှုန်းသည် မြစ်ခွဲဖြစ်ပြီး မြစ်ကြီးတစ်ခုမှ ခွဲထွက်၍ စီးဆင်းသွားသော မြစ်၊ ချောင်းများအတွက် အသုံးအနှုန်းဖြစ်သည်။
"opposite to a tributary". PhysicalGeography.net, Michael Pidwirny & Scott Jones, 2009. Viewed 17 September 2012. မြစ်ခွဲများကို မြစ်ဝကျွန်းပေါ်ဒေသများ၌ အများဆုံးတွေ့ရှိရလေ့ရှိသည်။
ကိုးကား ကဏ္ဍ:မြစ်များ ကဏ္ဍ:ရေ။
thumb|ရိုင်း–မီရု–ရှအဲ မြစ်ဝကျွန်းပေါ်ဒေသ ၊ လကျ်ာဘက်မှ လက်ဝဲဘက်သို့ စီးဆင်းသော ရေစီးကြောင်းနှင့်အတူ ၎င်းတို့၏ အဓိကမြစ်ချောင်းများမှ ခွဲထွက်လာသည့် မြစ်ချောင်းများစွာကို ပြထားသည့် ပုံ မြစ်ခွဲဆိုသည်မှာ ပင်မမြစ်ကြီးတစ်ခုမှ ခွဲထွက်၍ သီးခြားမြစ် (သို့) စမ်း၊ ချောင်း တစ်ခုအနေဖြင့် စီးဆင်းသွားသည့် မြစ်ချောင်းတစ်ခုဖြစ်သည်။
၎င်းသည် ပင်မမြစ်အတွင်းသို့ စီးဝင်လာသော သီးခြားမြစ် (သို့) စမ်း၊ ချောင်းတို့ကို ခေါ်ဆိုလေ့ရှိသည့် မြစ်လက်တက် ဟူသော စကားလုံးနှင့် အဓိပ္ပာယ် ဆန့်ကျင်ဘက်ဖြစ်သည်။
မြစ်ခွဲများသည် မြစ်နှစ်ထပ်ပေါက်ခြင်း၏ ရလဒ်ဖြစ်ပြီး မြစ်တစ်စင်းသည် အင်း၊ အိုင် သို့မဟုတ် သမုဒ္ဒရာ တစ်ခုဆီသို့ မစီးဝင်ခင် မြစ်ခွဲများအဖြစ် ပိုင်းခြားသွားသည့် မြစ်ဝကျွန်းပေါ်ဒေသများတွင် အများဆုံးတွေ့ရှိရသည်။
ထို့ကြောင့် မြစ်ဝကျွန်းပေါ်ဒေသများ၏ ဘုံအင်္ဂါရပ်တစ်ခုဖြစ်သည်။
၎င်းတို့သည် ကုန်းတွင်းပိုင်း၊ နုန်းတင်မြေနုနေရာများ သို့မဟုတ် မြစ်လက်တက်တစ်ခုမှ ပိုကြီးသော မြစ်ချောင်းနှင့် ၎င်း၏ မြစ်ဆုံအနီးတွင် စီးဆင်းနေသည့် နေရာတွင်လည်း ဖြစ်ပွားနိုင်သည်။
သေးငယ်သော မြစ်ခွဲတစ်ခုသည် အချို့သောအခြေအနေမျိုးတွင် ၎င်း၏ပင်မမြစ်မှ ရေများစွာ စီးဝင်လာမှုဖြင့် မြစ်ကြီးတစ်ခုဖြစ်လာနိုင်သည်အထိ ပြောင်းလဲသွားတတ်သည်။
ကိုးကား ရည်ညွှန်းကျမ်းများ ကဏ္ဍ:မြစ်များ ကဏ္ဍ:ရေ။
ဂုံဘာသာစကား, သို့မဟုတ် ဂုံရှမ်းဘာသာ (ဂုံ: , ; ), သည် ကျိုင်းတုံရှမ်းဘာသာစကားဟု၍လည်းခေါ်သည်။
ရှမ်းပြည်နယ်၊ကျိုင်းတုံမြို့တစ်ဝှက် တွင်ပြောဆိုသောဘာသာစကားဖြစ်သည်။
ထိုင်းနိုင်ငံ၊ချင်းရိုင်ခရိုင်နှင့် တရုတ်နိုင်ငံ ယူနန်ပြည်နယ်တို့တွင်လည်း ပြောဆိုသူအနည်းငယ်ရှိသည်။
ဂုံဘာသာစကားမျိုးကွဲများသည် ၉၃%မှ ၁၀၀% တူညီမှုရှိသည်။
ဂုံဘာသာစကား အခြားတိုင်ဘာသာစကားများနှင့်လည်း နီးကပ်စွာဆက်စပ်နေသည်။
ဂုံဘာသာစကား သည် ထိုင်းမြောက်ပိုင်း ရှိ ယွန်းဘာသာစကားနှင့် ၉၀% မှ ၉၅%၊ လူးဘာသာစကား နှင့် ၉၂% မှ ၉၅%၊ ရှမ်းဘာသာစကားနှင့် ၉၃% မှ ၉၇%၊ ထိုင်းဘာသာစကားနှင့် ၈၀% မှ ၈၃% တူသည်။
ဂုံစာသည် တိုင်သမ်အက္ခရာ အမျိုးအစားကို အသုံးပြု၍ ရိုးရာပုံစံဖြင့် ရေးသားသည်။
မောင်းမြို့ (Mhow) သည် အိန္ဒိယနိုင်ငံ၊ မဇ္ဈပဒေသပြည်နယ်၊ အင်ဒိုး ခရိုင် တွင် တည်ရှိသော တပ်မြို့တစ်မြို့ဖြစ်သည်။
တရားဝင်အမည်မှာ ဒေါက်တာအမ်ဘီကယ်နဂ္ဂါမြို့ဖြစ်သည်။
မောင်းမြို့သည် အင်ဒိုးမြို့နှင့် မွမ်ဘိုင်းမြို့ကို ဆက်သွယ်ထားသော အဂ္ဂရာ မွမ်ဘိုင်းလမ်းဟောင်း၏ အနောက်-တောင်ဘက် အကွာတွင် တည်ရှိသည်။
အိန္ဒိယ၏ လူမှုရေး၊ နိုင်ငံရေးနှင့် စီးပွားရေး ကဏ္ဍများတွင် အဓိကကျသည့် ပြုပြင်ပြောင်းလဲမှုများကို ပြုလုပ်ပေးခဲ့သူ တစ်ဦးဖြစ်သော ဘင်ရောင်း ရမ်ဂျီ အမ်ဘီကယ်သည် မောင်းမြို့ ဇာတိဖြစ်သည်။
မောင်းမြို့သမိုင်း မောင်းမြို့သည် အင်ဒိုးနယ်၏ မာရာသာ အင်ပါယာကို အုပ်စိုးသော မဟာရာဂျာ ဟော်ကာများ နှင့် အင်္ဂလိပ်အစိုးရတို့အကြား သဘောတူချုပ်ဆိုခဲ့သော မန္ဒစော်ရာစာချုပ် (Treaty of Mandsaur) အရ ဂျွန်မဲလ်ကွန် (John Malcolm) ဆိုသူမှ ၁၈၁၈ ခုနှစ်တွင် တည်ထောင်ခဲ့သော တပ်မြို့ဖြစ်သည်။
ဂျွန်မဲလ်ကွန်၏တပ်များသည် ၁၈၁၇ ခုနှစ် ဒီဇင်ဘာလ ၂၁ ရက်နေ့တွင် ဖြစ်ပွားခဲ့သော မဟဒ်ပူရတိုက်ပွဲတွင် မာရာသာအင်ပါယာ၏ ဟော်ကာများအား အနိုင်ရခဲ့သည်။
ဤတိုက်ပွဲအပြီးတွင် ဟော်ကာများ၏မြို့တော်သည် မက်ဟစ်ရှဝါမြို့မှ နာမဒ္ဒါမြစ်ကမ်းရှိ အင်ဒိုးမြို့သို့ ပြောင်းရွှေ့ခဲ့ရသည်။
ဗြိတိသျှတို့ အုပ်စိုးစဉ်အချိန်က မောင်းမြို့တွင် တောင်ပိုင်းတိုင်း စစ်ဌာနချုပ်၊ အမှတ်(၅)တပ်မဌာနချုပ် အခြေစိုက်ခဲ့၏။
ယနေ့ ခေတ် မောင်းမြို့သည်လည်း အိန္ဒိယစစ်တပ်၏ စစ်ဘက်ဆိုင်ရာ အကယ်ဒမီများ၊ တက္ကသိုလ်များ၊ သင်တန်းကျောင်းများ တည်ရှိရာ တပ်မြို့ဖြစ်၏။
ဟိန္ဒူ ဘာသာရေးဆိုင်ရာ စာပေကျမ်းဂန်များအရ မောင်းမြို့အနီးရှိ ဂျာနာပါ့ဗ်တောင်တန်းသည် ဗိဿနိုးနတ်ဘုရား၏ ခြောက်ယောက်မြောက်ကိုယ်ပွားဖြစ်သူ ပါရှုရာမ ၏ မွေးရပ်မြေဟု ဆိုသည်။
တပ်မြို့ဖြစ်ပေါ်လာပုံ alt=|thumb|ခြေလျင်တပ်ဖွဲ့သုတေသနဌာနနှင့်စစ်သမိုင်းပြတိုက် - မောင်းမြို့ ၁၈၁၈ ခုနှစ်အစောပိုင်းကာလကတည်းက အိန္ဒိယစစ်တပ်သည် မောင်းမြို့တွင်တည်ရှိခဲ့သည်။
မြို့သည် ဒုတိယကမ္ဘာစစ်မတိုင်မီအထိ တောင်ပိုင်းတိုင်းစစ်ဌာနချုပ်၊ အမှတ်(၅)တပ်မဌာနချုပ်ရုံးစိုက်ရာမြို့ဖြစ်သည်။
ဒေသခံများ၏ ပါးစပ်ရာဇဝင်အရ ဝင်စတန် ချာချီသည် အရာရှိငယ်ဘဝဖြင့် ၎င်း၏တပ်ရင်းနှင့်အတူ အိန္ဒိယတွင် အမှုထမ်းစဉ် မောင်းမြို့တွင် လပေါင်းအတော်ကြာ နေထိုင်ခဲ့ဖူးသည်ဟုဆိုသည်။
သူနေထိုင်ခဲ့ဖူးသည့် အိမ်နေရာတွင် ခြေလျင်သင်တန်းကျောင်းက ပန်းခြံအဖြစ် ပြောင်းလဲလိုက်ပြီဖြစ်သည်။
အိန္ဒိယတပ်မတော်၏ ထိပ်တန်းလေ့ကျင့်ရေးကျောင်းကြီး (၃)ကျောင်းဖြစ်သော ခြေလျင်တပ်ဖွဲ့သင်တန်းကျောင်း၊ တပ်မတော်ဆက်သွယ်ရေးအင်ဂျင်နီယာကောလိပ် နှင့် ကြည်းတပ်မတော်စစ်ပညာကောလိပ် တို့သည် မောင်းမြို့တွင် တည်ရှိသည်။
ခြေလျင်တပ်ဖွဲ့သင်တန်းကျောင်း ခြေလျင်တပ်ဖွဲ့သင်တန်းကျောင်း (Infantry School) သည် အိန္ဒိယကြည်းတပ်၏ လေ့ကျင့်ရေးကျောင်းတစ်ကျောင်းဖြစ်ပြီး အရာရှိများနှင့် ခြေလျင်စစ်သည်များကို လေ့ကျင့်သင်ကြားပေးသည်။
ဤကျောင်း၏ ကွန်မန်ဒိုလေ့ကျင့်ရေးဝင်းသည် ကရဏာဋကပြည်နယ်၊ ဘဲလ်ဂွမ်မြို့တွင် တည်ရှိသည်။
ကြည်းတပ် လက်ဖြောင့်တပ်ဖွဲ့ () သည် ခြေလျင်တပ်ဖွဲ့သင်တန်းကျောင်း၏ အစိတ်အပိုင်းဖြစ်ပြီး ဆုတံဆိပ်များစွာရရှိခဲ့သည့် လက်ဖြောင့်သေနတ်သမားများစွာကိုလည်း မွေးထုတ်ပေးနိုင်ခဲ့သည်။
တပ်မတော်ဆက်သွယ်ရေးအင်ဂျင်နီယာကောလိပ် () မောင်းမြို့တွင် ပထမဆုံးဖွင့်လှစ်ခဲ့သည် စစ်ဘက်ဆိုင်ရာ လေ့ကျင့်ရေးကျောင်းမှာ တပ်မတော်ဆက်သွယ်ရေးအင်ဂျင်နီယာကောလိပ် (Military College of Telecommunication Engineering)ဖြစ်သည်။
၁၉၆၇ ခုနှစ်အထိ ဆက်သွယ်ရေးတပ်ဖွဲ့သင်တန်းကျောင်း (School of Signals) ဟုခေါ်တွင်ခဲ့သည်။
၎င်းသည် ဆက်သွယ်ရေးတပ်ဖွဲ့၏ အတတ်ပညာပိုင်းသင်ကြားပို့ချပေးသော သင်တန်းကျောင်းဖြစ်သည်။
ကောလိပ်တွင် ပြန်တမ်းဝင် အရာရှိများ၊ ပြန်တမ်းဝင်မဟုတ်သော အရာရှိများ နှင့် ကြည်းတပ် တပ်ဖွဲ့ဝင် စစ်သည်များကို ဆက်သွယ်ရေးနှင့် သတင်းအချက်အလက်နည်းပညာ သင်တန်းများကို သင်ကြားပို့ချပေးသည်။
အခြားနိုင်ငံများမှ နိုင်ငံခြားသား အရာရှိများနှင့် တပ်မတော်သားများသည်လည်း ထိုသင်တန်းများ တက်ရောက်လေ့ရှိသည်။
ထို့ပြင် အင်ဂျင်နီယာဘွဲ့ရရှိပြီးသူများအတွက် ဗိုလ်သင်တန်းကိုလည်း ဖွင့်လှစ်သင်ကြားပေးပြီး ကျောင်းဆင်းအရာရှိအများစုသည် အိန္ဒိယ ကြည်းတပ် ဆက်သွယ်ရေးတပ်ဖွဲ့တွင် တာဝန်ထမ်းဆောင်ရပြီး အချို့မှာလည်း အခြားဌာနခွဲများတွင် တာဝန်ပေးအပ်ခြင်းခံရသည်။
ကြည်းတပ်မတော်စစ်ပညာကောလိပ် ကြည်းတပ်မတော်စစ်ပညာကောလိပ် (Army War College) သည် အိန္ဒိယ ကြည်းတပ်၏ စစ်ပညာနှင် သေနင်္ဂဗျူဟာများကို လေ့ကျင့်သင်ကြားပေးသည့် ကျောင်းဖြစ်ရုံသာမက စစ်ဘက်ရေးရာသုတေသနအဖွဲ့အစည်းတစ်ခုလည်းဖြစ်သည်။
စစ်နည်းဗျူဟာနှင့် အုပ်ချုပ်ထောက်ပံ့မှုဆိုင်ရာ အယူအဆများနှင့် အယူဝါဒများကို တီထွင်ပြီး စစ်ဆင်ရေး သုံးသပ်မှုများ၊ အကဲဖြတ်ဆန်းစစ်ခြင်းများပြုလုပ်သည်။
သင်တန်းကျောင်းကြီးသည် တစ်နှစ်လျှင် အရာရှိ ၁၂၀၀ ခန့်ကို လေ့ကျင့်သင်ကြားပေးလျက်ရှိပြီး အခြားအရန်တပ်ဖွဲ့ဝင်များကို လေ့ကျင့်သင်ကြားပေးသည်။